Situasie by Marikana is kalm | Maroela Media
Verrinneweerde jakkals uit dieretroetelpark gered
Klag by MRK ingedien ná vrou in hospitaal sterf
Amcu-lede Foto: nowry.co.za
Die polisie van Noordwes het Vrydag gesê die situasie by Marikana is kalm nadat die vakbond Amcu aangekondig het dat sy staking by platinummyne gaan voortduur.
“Die situasie is kalm en geen voorvalle van geweld is onder die polisie se aandag gebring nie,” het brig. Thulani Ngubane, ŉ polisiewoordvoerder, gesê.
Nagenoeg 80 000 lede van die Association of Mineworkers and Construction Union (Amcu) staak al sedert 23 Januarie by Lonmin, Amplats en Implats en dring aan op ŉ intreevlaksalaris van R12 500. Die jongste aanbod wat deur Amcu verwerp is, behels ŉ salarisverhoging van tussen 7.5% en 10% waarvolgens werkers teen 2017 R12 500 sal verdien.
Lonmin het werkers tot 14 Mei kans gegee om terug te keer werk toe. Die maatskappy het deur ‘n SMS-opname bepaal dat meer as 60% van die werkers wil terugkeer werk toe.
Amcu-leiers het beloof om voort te gaan met die maratonstaking ondanks ‘n aantal werknemers wat begin terugkeer het werk toe.
Ongeveer 5 000 mynwerkers, wat weier om terug te keer werk toe, het Woensdag by die Wonderkop-stadion in Marikana saamgedrom. – SAPA
Wil net graag weet of die leiers van AMCU enigsins n greintjie skuldgevoel het. Daar is so baie mense wat deur die staking geraak wor nie net hulle lede nie. Die mense wat nog die hele tyd werk van die staking begin het kry ook net so swaar. Hulle kry ook nie die verhooging of terugbetaling tot dat die staking verby is nie. En ek glo dat dit regtig onregverdig is. Hoekom kan die maatskappye nie hulle verhoogings toestaan en die wat nie by die werk is blok hulle. Hulle kry mos hoeka nie salaris nie dus sal hulle weet… Lees meer »